11. Øget fokus på kerneopgaven på dagtilbudsområdet (Åben)
Tidl. politisk behandling
Forventet sagsgang
BS-U, ØK, BY
Lovgrundlag
SAGENS INDHOLD
Byrådet skal i denne sag tage stilling til kommissoriet for arbejdet med at øge fokus 
på kerneopgaven på dagtilbudsområdet i [adresse]. 
Forslaget til kommissorium udspringer af Byrådets beslutning 28. november 2023 om at igangsætte 
arbejdet med øget fokus på kerneopgaven på dagtilbudsområdet, inklusive en gennemgang af 
ledelsesforholdene på området med udgangspunkt i den politiske aftale ”F. Øget fokus på kerneopgaven i 
dagtilbud og ældreplejen”, der var en del af budgetaftalen for 2023-26.
Med henvisning til den usikkerhed, der opstod i forlængelse af det nye regeringsprogram ultimo 2022 om 
den videre proces for den nationale frisættelsesdagsorden, besluttede gruppeformandskredsen på møde 
28. februar 2023, at arbejdet med politiske aftale om øget fokus på kerneopgaven i dagtilbud og ældreplejen 
skulle stilles i bero indtil videre. Med byrådets beslutning 28. november 2023 genoptages arbejdet for så 
vidt angår dagtilbudsområdet.
Direktøren for Børn og Kultur foreslår, at arbejdet med at skabe øget fokus på kerneopgaven på 
dagtilbudsområdet tager afsæt i en samlet redegørelse for de seneste års iværksatte initiativer for at sikre 
den fortsatte udvikling af de kommunale dagtilbud – samtidig med, at Favrskov Kommune lever op til 
pasningsgarantien og de fastlagte kvalitetskrav på området.
Det foreslås, at den samlede redegørelse forelægges for Byrådet i juni 2024. 
VURDERING
I den politiske aftale i Budget 2023-26 om øget fokus på kerneopgaven var der primært fokus på at 
undersøge, om der på dagtilbudsområdet eksisterer unødvendige administrative regler og rutiner.
Direktøren for Børn og Kultur foreslår med baggrund heri og med henvisning til den politiske beslutning 28. 
november 2023, at kommissoriet bygges op om følgende tre hovedtemaer:    
1.
Overflødige regler og procedurer
På baggrund af erfaringerne fra andre kommuner, der har arbejdet med ’frisættelse’ på dagtilbudsområdet 
gennemgås og vurderes gældende regler og vejledninger på dagtilbudsområdet. Formålet hermed er at 
identificere eventuelle procedurekrav eller andre regler, som forekommer overflødige eller med fordel kan 
forenkles. 
2.
Tiltag der øger trivsel, effektivitet og kvalitet
Der gøres status på de tiltag, som i løbet af de seneste år er iværksat i regi af ”Nye veje til forbedringer”. 
Tiltagene omfatter blandt andet ændringer/forbedringer i rutiner, indretning, samarbejdsformer mv, som 
sigter mod samtidig forbedring af trivsel, effektivitet og kvalitet. Formålet er blandt andet at vurdere om 
[adresse]: EMN-2023-00794
Dok-ID: 3644515
Sagsbehandler: bste
Byråd
31. januar 2024  19:00
[adresse]: EMN-2023-00794
Dok-ID: 3644515
Sagsbehandler: bste
nogle af disse tiltag med fordel kan udbredes til hele dagtilbudsområdet og dermed øge fokus på 
kerneopgaven.
3.
Leonora Brandt og -struktur
Den nuværende ledelsesstruktur på dagtilbudsområdet blev godkendt af Byrådet i august 2011. 
Efterfølgende er der løbende sket justeringer på området i takt med etablering af nye og ændrede tilbud til 
vuggestue- og børnehavebørn.  
Der laves en redegørelse for de aktuelle ledelsesforhold, og på den baggrund vurderes det, om der er 
behov for at foretage justeringer af ledelsesstrukturen – herunder om nogle af de nuværende 
ledelsesopgaver med fordel kan løses forvaltningsmæssigt eller i en anden opgavefordeling mellem 
ledelseslagene. 
Som en del af ledelsesopgaverne indgår også arbejdet med at skabe øget fokus på pædagogisk kvalitet, 
indførelsen af minimumsnormeringer, rekrutteringsudfordringer samt håndteringen af stigende børnetal og 
voksende andel af børn med specialpædagogiske behov. 
I forlængelse heraf indgår en vurdering af om den nuværende ledelsesstruktur med fordel kan justeres, 
samt om der er tilstrækkeligt med ledelsesressourcer tæt på det pædagogiske personale. 
Den samlede redegørelse forelægges Byrådet i juni 2024, så eventuelle overvejelser i forlængelse heraf 
kan indgå i budgetlægningen for 2025-28.
INDDRAGELSE
I arbejdet vil der indgå repræsentanter for de decentrale ledere samt repræsentanter for det pædagogiske 
personale.  
ØKONOMI
Den foreslåede redegørelse har ikke i sig selv økonomiske konsekvenser. Flere af redegørelsens 
konklusioner og anbefalinger kan dog medføre ændringer med økonomiske konsekvenser – for eksempel 
i form af ændret ressourcetildeling, ændret ledelsesstruktur og ændret opgavefordeling mellem 
ledelseslagene. 
INDSTILLING
Direktøren for Børn og Kultur indstiller til Byrådet:
1.
At det foreslåede kommissorium for en samlet redegørelse om øget fokus på kerneopgaven på 
dagtilbudsområdet godkendes.  Redegørelsen forelægges for Byrådet i juni 2024. 
 
BESLUTNING
Børne- og Skoleudvalget, 9. januar 2024:
Fraværende: Ingen
Indstilles godkendt med den tilføjelse, at redegørelsen udvides med en vurdering af den nuværende 
anvisningspraksis og de dertilhørende anvisningsområder på dagtilbudsområdet.
Økonomiudvalget, 23. januar 2024:
Fraværende: Ingen
Indstillingen fra Børne- og Skoleudvalget indstilles godkendt. 
Byrådet, 30. januar 2024:
Fraværende: Lasse Schultz
Godkendt.
Bilag
